36 מבטים על הר פוג'י (הוקוסאי)

36 מבטים על הר פוג'י (ביפנית: 富嶽三十六景 - "פוּגַאקוּ סַאנְג'וּרוֹקֶּיי") היא סדרה של 46 הדפסי עץ גדולים בסגנון אוקיו-אה שהכין האמן היפני קצושיקה הוקוסאי, המתארים את הר פוג'י בעונות שונות של השנה, בתנאי מזג אוויר שונים, וממרחקים שונים. במקור נועדה היצירה לכלול 36 הדפסים, אולם 10 הדפסים נוספים נוספו לאחר שזכתה לפופולריות עם פרסומה הראשוני. ההדפסים נוצרו בין השנים 1826–1833.
הר פוג'י הוא נושא נפוץ באמנות היפנית עקב חשיבותו התרבותית והדתית ביפן. יצירה זו של הוקוסאי היא סדרת האוקיו-אה המפורסמת ביותר המתמקדת בהר פוג'י, אך היא לא היחידה. האמן היפני הירושיגה שהושפע מעבודותיו של הוקוסאי יצר גם הוא סדרה באותו שם של הדפסי עץ המתמקדים בהר פוג'י. הוקוסאי עצמו יצר מאוחר יותר סדרה נוספת של הדפסי עץ בשם "100 מבטים על הר פוג'י".
ההדפס המפורסם ביותר בסדרה הוא "הגל הגדול בסמוך לקאנאגאווה", המתאר גל ענק המאיים להטביע 3 סירות דיג כאשר הר פוג'י נראה ברקע.
| מספר סידורי | הדפס | שם ההדפס | שם ביפנית | תעתיק |
| --- | --- | --- | --- | --- |
| 1 |  | הגל הגדול בסמוך לקאנאגאווה | 神奈川沖浪裏 | קאנאגאווה אוֹקי נאמי אוּרָה |
| 2 |  | הר פוג'י במזג אוויר בהיר (מכונה גם "הר פוג'י האדום") | 凱風快晴 | גאיפו קַאיסיי |
| 3 |  | מפל לבה מתחת לפסגה | 山下白雨 | סאנקה האקו |
| 4 |  | הר פוג'י - מבט מכיוון גשר מנן בפוקאגאווה | 深川万年橋下 | פוקאגאווה מנן באשי שיטה |
| 5 |  | הר פוג'י ממעבר מישימה | 東都駿台 | טוטו סונדאי |
| 6 |  | חוף שבעת המילים בקאמאקורה | 青山円座松 | אאויאמה אֵנזָה-נו-מאצו |
| 7 |  | סנג'ו | 武州千住 | בּוּשׁוּ סֵנְג'וּ |
| 8 |  | נהר טאמה | 武州玉川 | בּוּשׁוּ טאמאגאווה |
| 9 |  | מעבר אינוּמֵה | 甲州犬目峠 | קוֹשׁוּׁ אִינוּמֵה טוגה |
| 10 |  | מבט על הר פוג'י משדה בפוג'ימי | 尾州不二見原 | בּישׁוּ פוג'ימי-גַא-הַארה |
| 11 |  | מקדש אסאקֻסַה הוׂנְגַאנְגִ'י | 東都浅草本願寺 | טוֹטוֹ אסאקֻסַה הונְגֶאנְגִ'י |
| 12 |  | האי צוקודה | 武陽佃島 | בּוּיוֹ צוקודה-ג'ימה |
| 13 |  | חוף שִצִ'ירִי | 相州七里浜 | סושו שִצִ'ירִי-גא-הַאמה |
| 14 |  | אומזאווה | 相州梅沢庄 | סושו אוּמֶזָאווה-נוֹ-שׁוּ |
| 15 |  | קאג'יקאזאווה | 甲州石班沢 | קוֹשוּ קָאגֵ'יקאזאווה |
| 16 |  | מעבר מישימה | 甲州三嶌越 | קושו מישימה-גו |
| 17 |  | אגם סווה במחוז שינאמו | 信州諏訪湖 | שִֹׁינְשׁוּ סוּוָה-קוֹ |
| 18 |  | אג'ירי במחוז סוגורה | 駿州江尻 | סוּנשו אג'ירי |
| 19 |  | הר פוג'י, מבט מהרי מחוז טוטומי | 遠江山中 | טוטומי סאנְצ'וּ |
| 20 |  | אושיבורי במחוז היטאצ'י | 常州牛掘 | ג'וֹשׁוּ אוּשִׁיבּוֹרִי |
| 21 |  | חנות מיצוי ברחוב סורוגה באדו | 江都駿河町三井見世略図 | קוטו סורוגה צ'ו מיצוי מיסריאקוזו |
| 22 |  | שקיעה מעל גשר ריוגוקו על גדת נהר סומידה | 御厩川岸より両国橋夕陽見 | אומאיאגאשי יורי ריוגוקו באשי יוהי מי |
| 23 |  | אולם סאזיי | 五百らかん寺さざゐどう | גוהיאקו ראקאנג'י סאזאיידו |
| 24 |  | בית תה בקוישיקאווה, בוקר לאחר שלג | 礫川雪の旦 | קוישיקאווה יוּקי-נוֹ-אשיטה |
| 25 |  | שימו מגורו | 下目黒 | שִׁימוֹ-מֶגוּרוֹ |
| 26 |  | טחנת מים באונדן | 隠田の水車 | אונדַן נו סוישָה |
| 27 |  | אנושימה, במחוז סאגאמי | 相州江の島 | סוֹשׁוּ אֶנוֹשֵֹימָה |
| 28 |  | חוף מפרץ טאגו, אג'ירי-ג'וקו שבמחוז טוקאיידו | 東海道江尻田子の浦略図 | טוֹקאיְדוֹ אֵגִ'ירִי טַאגוֹ נו אוּרָה |
| 29 |  | יושידה שבמחוז טוקאיידו | 東海道吉田 | טוֹקַאיְדוֹ יוֹשידה |
| 30 |  | בדרך הים למחוז קאזוסה | 上総の海路 | קאזוסה נו קָאיְרוֹ |
| 31 |  | גשר ניהונבאשי באדו | 江戸日本橋 | אֵדוֹ נִיהוֹן-בּאשי |
| 32 |  | הכפר סקיה על הנהר סומידה | 隅田川関屋の里 | סֻמִידאגאווה סֵקִייָה-נו-סַאטוֹ |
| 33 |  | מפרץ נובוטו | 登戸浦 | נוֹבּוֹטוֹ אוּרָה |
| 34 |  | אגם האקונה במחוז סאגאמי | 相州箱根湖水 | סוֹשוּ הָאקוֹנֵה קוֹסוי |
| 35 |  | השתקפות הר פוג'י באגם קאואגוצ'י, מבט ממעבר מיסאקה שבמחוז קאי | 甲州三坂水面 | קוֹשוּ מִיסַאקַה סוימֵן |
| 36 |  | הודוגאייה-קו שבאזור טוקיידו | 東海道保ケ谷 | טוֹקַאיְדו הוֹדוֹ-גַה-יָה |
| 37 |  | מנסרת העצים של הונג'ו | 本所立川 | הוֹנְג'וֹ טאטֵקאווה |
| 38 |  | נאקאהארה שבמחוז סאגאמי | 従千住花街眺望の不二 | סֵנג'וּ האנה מאצ'י יורי צ'וֹבּוֹ נוֹ פוּגִ'י |
| 39 |  | טוקאידו שינאגאווה | 東海道品川御殿山の不二 | טוֹקַאיְדוֹ שינאגאווה גוֹטֵן יאמָה נו פוּגִ'י |
| 40 |  | סושו נאקאהארה | 相州仲原 | סוֹשוּ נאקאהארה |
| 41 |  | זריחה ביאסאווה שבמחוז קאי | 甲州伊沢暁 | קוֹשוּ אִיסָאווה נו אַקאצוּקִי |
| 42 |  | הר פוג'י - מבט מכיוון נהר מינובו | 身延川裏不二 | מִינוֹבּוּ-גַאווה אוּרָה פוג'י |
| 43 |  | אוֹנוֹ שִׁינְדוֹן במחוז סוּראגָה | 駿州大野新田 | סוּנשׁוּ אוֹנוֹ שִינדַן |
| 44 |  | מטע התה שבקאטאקורה, במחוז סורוגה | 駿州片倉茶園の不二 | סַוּנשׁוּ קאטאקוּרָה צַ'אֵן נוֹ פוּגִ'י |
| 45 |  | מבט על הר פוג'י מקאנאיה שבטוקאיידו | 東海道金谷の不二 | טוֹקַאיְדוֹ קַאנָאיָה נו פוּגִ'י |
| 46 |  | טיפוס על הר פוג'י | 諸人登山 | שׁוֹגִ'ין טוֹזאן |